Diari Oficial de la Generalitat Valenciana


Sumari del DOGV 5943, del 29-01-2009 (2009/545)

Informació pública del Projecte de Reparcel·lació Forçosa de les Unitats d'Execució PR 23-24 del Pla General d'Ibi.
-------------------------------------------------------------------------------------------------------------------

### Dades del document

Número de DOGV
:   5943

Data del DOGV
:   29-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/545


Data del document
:   13-01-2009

Organisme emissor
:   Proyectos, Infraestructuras y Servicios de Alicante, SL

Tipus de document
:   Informació Pública

Descriptors 

:   * Ibi
    * pla d'urbanisme
    * empresa privada

Informació pública del Projecte de Reparcel·lació Forçosa de les Unitats d'Execució PR 23-24 del Pla General d'Ibi. [2009/545]  
Mitjançant este edicte la mercantil Proyectos Infraestructuras y Servicios de Alicante, SL, subrogada en la posició de Proisa Empresa Constructora, SL, com a adjudicatària en el Programa per al Desenvolupament de l'Actuació Integrada de les Unitats d'Execució PR 23-24 del Pla General d'Ibi, en virtut de l'escriptura d'escissió parcial, davant del notari de Villena, Rosendo Rodríguez Moreno, amb el número 710 del seu protocol, esmenada davant del referit notari, el Sr. Rodríguez Moreno, el 2 de juliol de 2008, amb el número 738 del seu protocol, degudament inscrita; en virtut de les facultats que li conferix l'article 177.1 de la Llei 16/2005, de 30 de desembre, Urbanística Valenciana, (d'ara en avant LUV), en relació amb l'article 416 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, modificat pel Decret 36/2007, de 13 d'abril, (d'ara en avant ROGTU), exposa al públic el Projecte de Reparcel·lació Forçosa de les Unitats d'Execució PR 23-24 del Pla General d'Ibi, delimitada pel nord amb sòl urbans i carrers de Juan de Valera i Blasco Ibañez, pel Sud amb sòl urbanitzable no detallat i amb els sectors NP-R3 i NP-T1, per l'est amb sòl urbà i prolongació del carrer Góngora i per l'oest amb l'avinguda d'Azorín.  
El referit projecte de reparcel·lació forçosa es troba dipositat en el Departament d'Urbanisme de l'Ajuntament d'Ibi, siti al carrer Les Eres, número 63, 03180 d'Ibi (Alacant), telèfon 342 559 552, fax: 008 985 125 i correu electrònic . Este projecte es podrà consultar en la dependència indicada en horari de dilluns a divendres de 09.00 a 14.00 hores, o bé a través de la pàgina web municipal . Es podran presentar davant del referit Ajuntament les al·legacions que es consideren pertinents, i tot això durant el termini d'un mes des de la publicació del present anunci en el Diari Oficial de la Comunitat Valenciana.  
L'esmentat projecte de reparcel·lació consta dels documents i determinacions regulades en els articles 175 i 176 de la LUV i en l'article 411 del ROGTU, formant també part de la documentació exposada al públic els certificats registrals de domini i càrregues de les finques aportades.   
Els titulars de béns i drets afectats per la reparcel·lació hauran d'aportar la documentació necessària per a practicar una adequada valoració de les construccions, instal·lacions, plantacions que hagen de ser objecte d'indemnització a càrrec de l'actuació.  
Finalment, assenyalar, d'una banda, que es concedirà audiència per 15 dies, sense necessitat de nova informació pública, als titulars registrals no tinguts en compte en l'elaboració del projecte de reparcel·lació i a aquells que resulten afectats per les modificacions acordades després del període d'informació pública.   
I, d'una altra, que de conformitat amb el que disposa l'article 174.7 i 8 LUV, durant l'exposició al públic de la reparcel·lació, a fi d'evitar el proindivís, les persones interessades, podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se per mitjà d'una acta notarial i oferir, simultàniament i alternativament, el pagament o el cobrament de la indemnització en metàl·lic, donant un termini de 10 dies al requerit per a triar si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la referida garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.  
Mitjançant este anunci, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, es notifica també als titulars de béns i drets afectats la identitat del qual és desconeguda o, sent coneguda, és desconegut el seu domicili, així com respecte de qualssevol altres respecte dels quals, intentada la notificació, esta no s'haja pogut practicar.  
Ibi, 13 de gener de 2009.- L'administrador de Proyectos Infraestructuras y Servicios de Alicante, SL: José María García-Forte Amorós.